b'\n_START_ARTICLE_\nPapulkininkis\n_START_PARAGRAPH_\nPapulkininkis\xc2\xa0\xe2\x80\x93 karinis laipsnis, analogi\xc5\xa1kas pulkininkui leitenantui ir \xc5\xbeemesnis u\xc5\xbe pulkinink\xc4\x85 ir auk\xc5\xa1tesnis u\xc5\xbe major\xc4\x85._NEWLINE_Prie\xc5\xa1d\xc4\x97lis pa- rodo, kad \xc5\xa1is karininkas per vien\xc4\x85 lyg\xc4\xaf \xc5\xbeemesnis u\xc5\xbe pulkinink\xc4\x85 arba jo pavaduotojas. \xc5\xa0is karinio laipsnio pavadinimas b\xc5\xabdingas slav\xc5\xb3 tautoms.\n_START_SECTION_\nPapulkininkio laipsnis Rusijoje\n_START_PARAGRAPH_\nRusijoje atsirado XV a. pab.\xc2\xa0\xe2\x80\x93 XVI a. pr. \xc5\xa1auli\xc5\xb3 kariuomen\xc4\x97s kaip pulko vado pavaduotojo pareigos. \xc5\xa0auli\xc5\xb3 kariuomen\xc4\x97je papulkininkiais paprastai b\xc5\xabdavo pras\xc4\x8diokai, jie atlikdavo visas administracines funkcijas u\xc5\xbe pulkui vadovavus\xc4\xaf \xc5\xa1auli\xc5\xb3 galv\xc4\x85. XVII a. ir XVIII a. prad\xc5\xbeioje laipsnis ir pareigos vadinosi puspulkininkis (\xd0\xbf\xd0\xbe\xd0\xbb\xd1\x83\xd0\xbf\xd0\xbe\xd0\xbb\xd0\xba\xd0\xbe\xd0\xb2\xd0\xbd\xd0\xb8\xd0\xba), kadangi papulkininkis be administracini\xc5\xb3 pareig\xc5\xb3 vadovaudavo antrajai pulko \xe2\x80\x9epusei\xe2\x80\x9c\xc2\xa0\xe2\x80\x93 u\xc5\xbepakalin\xc4\x97ms rikiuot\xc4\x97s eil\xc4\x97ms ir rezervui (tuo metu pulkai dar netur\xc4\x97jo batalionin\xc4\x97s organizacijos)._NEWLINE_\xc4\xaevedus Rang\xc5\xb3 lentel\xc4\x99 (iki jos panaikinimo 1917\xc2\xa0m.) papulkininkio laipsnis priskirtas VII klasei. Iki 1856\xc2\xa0m. gautas papulkininkio laipsnis suteikdavo teis\xc4\x99 \xc4\xaf paveldim\xc4\x85 bajoryst\xc4\x99. 1884\xc2\xa0m. Rusijos armijoje buvo panaikintas majoro laipsnis, ir visi majorai (neskaitant atleist\xc5\xb3 ar susikompromitavusi\xc5\xb3) buvo automati\xc5\xa1kai pakelti \xc4\xaf papulkininkius._NEWLINE_TSRS u\xc5\xbeuomina \xc4\xaf papulkininkio laipsn\xc4\xaf pasirod\xc4\x97 1924\xc2\xa0m. kaip pareigos \xe2\x80\x9epulko vado pad\xc4\x97j\xc4\x97jas\xe2\x80\x9c (\xd0\xbf\xd0\xbe\xd0\xbc\xd0\xbe\xd1\x89\xd0\xbd\xd0\xb8\xd0\xba \xd0\xba\xd0\xbe\xd0\xbc\xd0\xb0\xd0\xbd\xd0\xb4\xd0\xb8\xd1\x80\xd0\xb0 \xd0\xbf\xd0\xbe\xd0\xbb\xd0\xba\xd0\xb0), priklausiusios pareiginei kategorijai K8, kuri buvo panaikinta 1935\xc2\xa0m. Papulkininkio laipsnis atgim\xc4\x97 1940\xc2\xa0m. liepos 26 d. Tuo metu papulkininkio atskyrio \xc5\xbeenklu tapo trys sta\xc4\x8diakampiai (\xd1\x88\xd0\xbf\xd0\xb0\xd0\xbb\xd1\x8b), kurie iki tol buvo pulkininko \xc5\xbeenklai.'